مدرکہ بن الیاس

مدرکہ بنو عدنان میں وہ برزگ شخصیت ہیں جو رسول اللہ کے آبا و اجداد میں شامل ہیں۔

 تعارف 
آپ کا نام عمرو اور کنیت ابو ہذیل تھی۔ آپ کے والد کا نام الیاس بن مضر اور والدہ کا نام لیلی بنت حلوان بن عمران تھا۔ آپ کی والدہ کا لقب حندف تھا۔ سیرت انسائیکلو پیڈیا تصنیف و تالیف حافظ محمد ابراہیم طاہر گیلانی، حافظ عبد اللہ ناصر مدنی اور حافظ محمد عثمان یوسف جلد دوم صفحہ 44 اور 45

آپ کا سلسلۂ نسب کچھ یوں ہے
 مدرکہ بن الیاس بن مضر بن نزار بن معد بن عدنان

مدرکہ رسول اللہ کے سولہویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب بن مرہ بن کعب بن لوی بن غالب بن فھر بن مالک بن نضر بن کنانہ بن خزیمہ بن مدرکہ ضیاء النبی مولف پیر محمد کرم شاہ جلد اول صفحہ 399 

 مدرکہ کی وجہ تسمیہ 
ایک مرتبہ عمرو اپنے بھائی عامر کے ساتھ جنگل میں اونٹ چرانے گئے۔ ایک خرگوش اچانک چلانگیں لگاتا ہوا آیا جس کی وجہ سے اونٹ بدک گئے۔ عامر نے اس خرگوش کا شکار کر لیا۔ عمرو نے عامر سے کہا اونٹوں کے پیچھے جائو گئے یا شکار پکائو گِے۔ اس نے شکار پکانے کی ہامی بھر لی۔ عمرو اونٹوں کے پیچھے دوڑے اور انھیں جا پکڑا اور ہانک کر واپس لاِئے۔ شام کو عامر اور عمرو نے اپنے والد الیاس واقعہ سنایا۔ انھوں نے عمرو کو انت مدرکہ اور عامر کو انت طابحتہ کہا۔ اس طرح دونوں کے لقب اصل نام پر غالب آ گئے۔ حضور کے آباؤاجداد مولف علامہ یونس مبین صفحہ 134

 ازواج و اولاد 
مدرکہ کی زوجہ کا نام سلمی بنت اسلم بن الحاف بن قضاعہ تھا۔ ایک اور روایت کے مطابق آپ کی زوجہ کا نام سلمی بنت اسد بن ربیعہ تھا۔ آپ کی اولاد میں دو بیٹے شامل تھے۔
 خزیمہ
 ہذیل
سیرت انسائیکلو پیڈیا تصنیف و تالیف حافظ محمد ابراہیم طاہر گیلانی، حافظ عبد اللہ ناصر مدنی اور حافظ محمد عثمان یوسف جلد دوم صفحہ 45

 حوالہ جات 

زمرہ:اہل بیت
زمرہ:تاریخ عرب
زمرہ:محمد بن عبد اللہ کے آباؤ اجداد
زمرہ:عرب شخصیات
زمرہ:نسب محمد بن عبد اللہ